Cuneiform Tablet Kt 94/k 1298 (AKT 6c 642)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma a-šur-ša-du-e a-mu-ur-ša-ra-sà ù ša-lim-wa-ar-dim-ma a-na a-lá-ḫi-im qí-bi-ma 31 ma-na AN.NA ku-nu-ki-kà ša-lim-wa-ar-dí ub-lá-am a-na ma-lá tí-ir-tí-kà AN.NA a-na a-mu-ur-ša-ra-sà ù ša-lim-wa-ar-dim ni-dí-ma a-na li-bi ma-tim ú-šé-ri-bu-ma 6.5 GÍN.TA a-na an-ni-ki-kà ub-lu-ni-kum ŠÀ.BA 3.5 GÍN ša-du-a-tám ni-dí 4.66666 ma-na 2.5 GÍN KÙ.BABBAR ku-nu-ki-ni ša-lim-wa-ar-dim na-áš-a-ku-um 1 GÍN KÙ.BABBAR a-na qá-tí-šu ni-dí-in a-na šu-mì šu-{d}EN.LÍL ša ni-iš-pu-ra-ku-ni 3 ma-na KÙ.BABBAR šu-{d}EN.LÍL DUMU ma-nu-ki-a-šur e-pu-ul-ni-a-tí iš-tù ša-lim-wa-ar-dim i-li-kà-ni šu-{d}EN.LÍL lá-šu a šu-mì-šu ša-lim-wa-ar-dim 10 u₄-me ú 20 u₄-me nu-sá-as-ḫi-ir-šu i-na a-lá-ak šu-{d}EN.LÍL tí-ir-tám za-ku-tám ni-ša-pá-ra-kum